*GEOTERMALNI IZVORI d.o.o.*

*V. Nazora 3*

*32276 Babina Greda*

**GODIŠNJI PLAN POSLOVANJA ZA 2022. GODINU**

U Babinoj Gredi, 27.12.2021.

**UVOD**

Trgovačko društvo „Geotermalni izvori“ d.o.o. osnovano je 2013. godine s ciljem stavljanja u funkciju gospodarskog razvoja indiciranog geotermalnog potencijala. Suosnivači društva su Vukovarsko-srijemska županija i Općina Babina Greda.

 **Osnovni podaci o društvu**

Adresa: Vladimira Nazora 3, 32 276, Babina Greda

 Telefon: 098/321-392

 E-mail: direktor@geotermalni-izvori.hr

 Web: www.geoetrmalni-izvori.hr

 OIB: 82879161434

 **Misija**

Naša misija je društveno-ekonomski razvoj Općine Babina Greda, Vukovarsko-srijemske županije kao i šire regije temeljen na principima održivosti. To se, prije svega, odnosi na stavljanje u funkciju razvoja geotermalnog potencijala koji postoji na području općine uz poštivanje postulata zaštite okoliša.

 **Vizija**

„Geotermalni izvori“ d.o.o. je predvodnik korištenja geotermalne energije u Hrvatskoj.

**PROGRAM RADA I CILJEVI U 2022. GODINI**

1. **Provedba projekta** **„Izrada projektno-tehničke dokumentacije za projekt Istraživanje i eksploatacija geotermalnog potencijala na području Vukovarsko-srijemske županije“**

Trgovačko društvo „Geotermalni izvori“ d.o.o. je 2019. godine s Općinom Babina Greda potpisalo Ugovor o upravljanju projektom „Izrada projektno-tehničke dokumentacije za projekt Istraživanje i eksploatacija geotermalnog potencijala na području Vukovarsko-srijemske županije“

Tijekom 2022. godine nastavit će se upravljanje provedbom projekta koja uključuje koordinaciju svih potrebnih aktivnosti, uključujući pripremu i izradu Zahtjeva za nadoknadom sredstava, održavanje sastanaka s izrađivačima tehničke dokumentacije, komunikaciju s Agencijom za ugljikovodike, Ministarstvom gospodarstva i održivog razvoja, Vukovarsko-srijemskom županijom i Općinom Babina Greda.

**Cilj**

Uspješno provedene aktivnosti upravljanja projektom

1. **Sudjelovanje u izrada Plana razvoja Vukovarsko-srijemske županije**

Trgovačko društvo „Geotermalni izvori“ d.o.o. je član Radne skupine Priroda i okoliš formirane za potrebe izrade Plana razvoja Vukovarsko-srijemske županije. Tijekom 2022. godine planirano je sudjelovanje na svim radnim sastancima u organizaciji Razvojne agencije Vukovarsko-srijemske županije koja je nositelj izrade.

**Cilj**

Aktivno sudjelovanje i kvalitativni doprinos izradi Plana razvoja Vukovarsko-srijemske županije koji će omogućiti brži razvoj županije u planiranom razdoblju

1. **Aktivnosti na promociji projekta i pronalaženju strateškog partnera**

Nakon izrade projektne dokumentacije i ishođenja potrebnih dozvola, u 2022. planira se intenzivna promocija projekta i pronalaženje strateškog partnera za njegovu provedbu.

**Cilj**

Pronalaženje strateškog partnera za provedbu projekta.

 **Potrebni resursi**

 Za provedbu planiranih aktivnosti i ostvarenje postavljenih ciljeva društvo ima potrebne ljudske resurse, dok su financijski resursi za redovno poslovanje osigurani iz sredstava osnivača društva kao i poslovnih prihoda društva. Financijska sredstva za provedbu planiranih aktivnosti planiraju se osigurati iz sredstava Mehanizma za otpornost i oporavak EU.

**PLAN INVESTICIJA U 2022. GODINI**

U 2022. godini planira se pronalaženje strateškog partnera za nastavak provedbe projekta te će, u slučaju uspješne provedbe navedene aktivnosti, investicije u 2022. godini morati biti usklađene s planom rada/investicija strateškog partnera. Zbog složenosti navedenih postupaka ne očekuje se njihovo okončanje u 2022. godini.